 Waxaa laga deyrinayaa xaaladaha nololeed ee ay ku sugan yihiin boqollaal qoysas oo ku barakacay dagaallo dhowaan ka dhacay deegaanka Faafaxdhuun oo ka tirsan gobolka Gedo ku dhexmarey 17kii bishaan May ciidamada Kenya iyo kuwa dowladda oo isku dhinac ah iyo xarakada Alshabaab, dadkaan oo u badan haween iyo carruur ayaa dhibaatada ugu darani tahay cunno la,aan iyo hoy la,aanQoysaskaasi barakacayaasha ah ayaa markii ay dagaalladu dhaceen u cararay goobaha miyiga ah ee ku teedsan Faafaxdhuun, iyagoo la hadlayey warbaahinta Ergo ayey waxay sheegeen in xaaladdooda nololeed haatan ay taagan tahay meel halis ah, dhibaatooyinka nolol xumona ay u sii dheertahay welwelka colaadaha iyo degganaansho laaanta halkaasi ka jirta iyo weliba xirnaanshaha waddooyinkii ay soo marayeen badeecooyinka ganacsi oo ku xirmay dagaallada. 